CELEX: 62019TN0057
Language: lt
Date: 2019-01-31 00:00:00
Title: Byla T-57/19: 2019 m. sausio 31 d. pareikštas ieškinys byloje Makhlouf/Taryba

15.4.2019   
            
            
               LT
            
            
               Europos Sąjungos oficialusis leidinys
            
            
               C 139/61
            
         
      2019 m. sausio 31 d. pareikštas ieškinys byloje Makhlouf/Taryba
      (Byla T-57/19)
      (2019/C 139/64)
      Proceso kalba: prancūzų
      
         Šalys
      
      
         Ieškovas: Rami Makhlouf (Damaskas, Sirija), atstovaujamas advokato E. Ruchat
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti ieškovo ieškinį priimtinu ir pagrįstu;
               
            
                  —
               
               
                  atitinkamai priteisti iš Europos Sąjungos atlyginti visą ieškovo patirtą žalą, kurią Bendrasis Teismas nustatys kaip teisingą;
               
            
                  —
               
               
                  priteisti iš Europos Sąjungos Tarybos bylinėjimosi šioje instancijoje išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi pagrindiniu ir papildomu pagrindais, susijusiais su jo patirta žala ir Europos Sąjungos Tarybos atsakomybe dėl šios žalos.
      Pagrindinis ieškinio pagrindas yra susijęs su ginčijamomis ribojamosiomis priemonėmis. Jis grindžiamas tuo, kad 2018 m. gegužės 28 d. Tarybos sprendimas (BUSP) 2016/849, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai, ir vėlesni jo įgyvendinimo teisės aktai yra neteisėti. Pirma, jos pažeidžia motyvavimo pareigą, kaip tai numatyta SESV 296 straipsnyje ir Europos Sąjungos pagrindinių teisių chartijos 41 straipsnyje. Antra, jos pažeidžia ieškovo teises į nuosavybę ir reputacijos gerbimą. Dėl šių pažeidimų buvo tiesiogiai padaryta neturtinė ir turtinė žala ieškovui, t. y. buvo pakenkta jo reputacijai, buvo nutrauktos ieškovo sutartys, jis prarado medžiagas ir pajamas, todėl turi teisę į atlyginimą.
      Papildomas ieškinio pagrindas susijęs su Europos Sąjungos atsakomybe be kaltės.